‘n Derde weg uit die doodloopstrate van die hede en verlede | Maroela Media
Die doodloopstraat waarheen die land struikel as gevolg van die onbekwame regering, moet sommige Afrikaners nie verlei om met politieke heimweë na die Apartheidsdoodloopstraat van die verlede te verwys nie. Dis verkeerd, dis vrugteloos, en dit gee die venynige vyf die gulde geleentheid om Afrikaners se geldige strewes te besmeer met die teerkwas van ŉ moreel tereggestelde stelsel. Daarby – as ŉ tipe bonus, legitimeer dit weer ŉ keer die huidige bestel met al sy gebreke en doodloopstrate.
Lees hierdie slotsom waartoe prof. Koos Malan van Tukkies voorheen op Maroela Media gekom het: “Die Suid-Afrika van voor 1994 was ŉ wit-oorheerste staat, nie ŉ Afrikanerstaat nie. Vanweë demografiese kragte – die groeiende swart meerderheid sonder politieke regte – was hierdie staat illegitiem, en het dit uitgedien en onvolhoubaar geraak. Weens die massiewe en toenemende gewelddadige druk wat vanuit swart geledere op die staat geplaas is, het dit in ŉ toenemend verhoogde toestand van burgeroorlog verkeer. Dit het noodwendig die karakter van ŉ sekurokratiese garnisoenstaat begin aangeneem. Dis ŉ staat wat nie met die regsreëls bedoel vir ŉ algemeen vreedsame samelewing in stand gehou kon word nie, maar alleen met noodmaatreëls wat deur die weermag en polisie afgedwing is. Die era voor 1994 was gevolglik ŉ groeiend onstabiele orde waar die destydse grondwetlike raamwerk algaande uit pas met die onderliggende sosio-politieke kragte geraak het. Die belangrikste van hierdie kragte was die groeiende swart meerderheid wat toenemend gemoderniseer geraak het en vir wie wit dominasie totaal onverteerbaar geword het.”
Die Apartheidsbestel wat volgens sy voorstaanders in die sestigs vryheid vir alle volke moes bring, het teen 1990 vasgeval in ‘n doodloopstraat waar niemand vry was nie en waarin swartmense oorheers was. Daarom, laat ons nie by die verlede vassteek, of daarna terugverlang nie. Kom ons werk eerder vir ŉ beter toekoms as om te stry oor ŉ slegte verlede.
Die onderliggende probleem is treffend deur prof. Hermann Giliomee as volg uitgelig: “Dit is moeilik om te verstaan dat ŉ mens vandag waarskynlik in geen Afrikaanse koerant of tydskrif ŉ nugter of gebalanseerde ontleding van apartheid sal sien nie. Dit is vir my duister hoe die Afrikaners ŉ gesonde politieke bewussyn kan ontwikkel as die hele apartheidsgeskiedenis enersyds deur sommige net in skuld en skaamte en andersyds deur sommige met blinde ontkenning bejeën word.”
Maar die liberale aktiviste wat nou met sulke heilige “ons is reg” verontwaardiging in debatte inklim, het nie rede om so te kap en te kruisig nie. Hulle eie strategiese mistastings het die weg gebaan om die land vanaf die een doodloopstraat na die volgende een te vat. Hoewel die huidige bestel op ‘n totaal ander morele grondslag as die vorige bestel gevestig is, beteken dit nog glad nie dat dit regverdig teenoor almal is of gladweg werk nie. Vyf van die liberale aktiviste se “ligte mistykies” is genoeg om hierdie punt toe te lig.
Die eerste is dat liberale voorstaanders van die huidige bestel, moes besef het dat die ANC as rewolusionêre organisasie hom nie permanent sou laat inbind in ŉ liberaal-demokratiese bestel nie. Dit was voor die hand liggend dat die ANC tydens die Kodesa-onderhandelings toegewings sou maak om die mag te kry en dat hulle na die magsverskuiwing die mag sou gebruik om hulle oorspronklike doelstellings te verwesenlik. Selfs net ŉ oorsigtelike kennis van die ANC se onderliggende ideologiese grondslae het dit duidelik uitgewys. Hierdie oorskatting van grondwetlike krag, saam met die onderskatting van oorweldigende politieke mag, is onderliggend aan die land se huidige krisisse.
Tweedens was dit logies dat die bedeling breedweg tot die huidige tipe regering sou lei. Ten spyte van die ANC se destydse bekwame elite en hul oortuiging dat hulle ideologie die finale hoogtepunt van menslike ontwikkeling verteenwoordig, was dit toe al duidelik dat die ANC in wese ŉ tipiese Derdewêreld-beweging was, sonder die vermoë om ŉ moderne ekonomie en Eerstewêreld-infrastruktuur te regeer.
Derdens is dit onverstaanbaar dat die destydse onderhandelaars die regulering van groepsverhoudinge as die belangrikste historiese vraagstuk in die opstel van die Grondwet ignoreer en bloot op individuele regte gefokus het. Die oorvloed getuienis dat ŉ simplistiese een-man-een-stem-bedeling nie ontwerp is om die kompleksiteite van ŉ diep verdeelde land suksesvol te akkomodeer nie, is nie verreken nie. Daarom ervaar ons daagliks dat die individuele regte van die meerderheidsgroep swaarder weeg as die individuele regte van die minderheid.
Die onderherstelbare skade wat Afrikaners se grondliggende belange soos ons taal, skole en universiteite gely het, is maar een van die gevolge daarvan. Die Engelse individualistiese grondwette het al soveel keer en met sulke tragiese gevolge in Afrika misluk. Die Europese Federale grondwette wat groepe ook met regte en magte beklee, bevat veel meer verskansings vir kleiner groepe. Dit verhoed dat die demografiese meerderheidsgroep die belange van minderheidsgroepe stoomroller.
Vierdens het die insluiting van sosiaal-ekonomiese regte ŉ tikkende tydbom in die grondwetlike bestel ingebou. Die Instituut van Rassebetrekkinge en talle ekonome het vergeefs gewaarsku dat ons belastingbasis te klein is om ŉ volskaalse welsynstelsel te befonds. Dr. Van Zyl Slabbert het gesê dat die politiek daardeur verwagtings skep waaraan die ekonomie nie sal kan voldoen nie. Kundiges soos John Kane-Berman was selfs bekommerd dat demokrasie en kapitalisme nie albei saam sou kon oorleef nie. Die ingeboude grondwetlike “gelykheidsregte” sou mettertyd die grondwetlike “vryheidsregte” in gedrang bring, omdat dit sosialisme onder die vaandel van menseregte in die Grondwet laat insluip het.
Die vyfde probleem is dat liberale denkers nie die ondemokratiese grondslae van ‘n linkse bewegings soos die ANC bevredigend verreken het nie. Die totalitêre neigings wat byvoorbeeld nou deur minister Blade Nzimande openbaar word, is jare gelede al deur denkers soos regter Jan Steyn as volg uitgelig: “It is naive to believe that one can adopt the basic economic tenets of socialism, without also inheriting its authoritarian political structures and limitations of personal freedom. There is ample evidence to substantiate the argument that there is a real and unbreakable connection between economic and political freedom, both of which may be lost if the state unduly expands its role in society.”Liberalisme is nie ‘n onaantasbare wêreldstandaard nie, dis self ook ‘n ideologie, met talle voorwaardes vir sukses.
Suid-Afrika is nog lank nie ‘n mislukte staat nie nie, maar baie dorpe, skole, staatsdepartemente, kolleges, universiteite en hospitale het al verval, terwyl baie ander daagliks verder verswak. Die gevaar van totale staatsverval is ongelukkig ŉ werklike moontlikheid wat nie wegredeneer kan word nie. Die mislukking van hierdie bestel is miskien te erg om te bedink, maar is nietemin ‘n skrikwekkende moontlikheid. Maar om net onderling te veg en mekaar te verwyt oor hoe ons hier beland het, gaan nie help nie. Dermuitrygery moet vervang word met met werkbare planne om uit hierdie doodloopstraat te kom. Kom ons kyk dus verby die vorige en die huidige doodloopstrate, en soek na ŉ derde weg na ŉ toekoms waar ons ook vry, veilig en voorspoedig kan wees.
Lorraine Groothuijzen · 4 jaar gelede
Bla bla bla…. daar word net geskryf oor wat nie gedoen moet word nie maar geen oplossings nie. Word gepraat van werkbare oplossings? Soos wat? Almal kom na vore met geskiedenis wat plaasgevind het maar nie een het die oplossings nie. Wat is die sin daarvan? Hoekom dan bla bla bla. Totale staatsverval is nie meer op die horison nie… dis hier broer, dis hier. Almal gee die probleme aan met hogere woorde maar ek sien nie die lig aan die einde van die tonnel nie. Daar is niemand wat op ‘n tamatiekissie sy stem dik maak nie en die wat dit wel aantas word deur die media aangeval. Hoe nou gemaak? Is almal dan ‘n klomp poppe?
Zolnik · 4 jaar gelede
Er…Lorraine, jy is inderdaad ‘n mooi voorbeeld van ‘n dermuitryger. Dis dan juis wat Flip skryf: dat ons nie so behep moet wees met die verlede nie, maar liewer werkbare planne vir die toekoms moet bedink. Wees JY vandag die een op die tamatiekissie, en vertel vir ons wat jou plan is. En jy kan maar bietjie blah-blah ook. Ons gee nie om nie.
Rudolf · 4 jaar gelede
Dis nie n terugverlang na apartheid nie,net die wete dat die huidige staat die altetnatief vir apartheid is.En as Koos Malan se dit was wit oorheers is hy reg
maar die Afrikaner was die sentrum van die wit bevolking.Die fout van die huidige stelsel is nie net ideologies nie.Dit le in botsende werelde en route dit word definieer deur rasverskille.As ons ras uithaal in die debat,ontken ons die werklikheid.
Rasverskille of kultuurverskille?
As jy eersgenoemde gebruik, jaag jy gemoedere hoog op en die kans vir ‘n goeie debat of gesprek is nul. As jy die ander gebruik, is daar steeds ruimte vir ‘n gesprek of debat.
Indien vir geen ander rede nie, is dit een rede waarom dit sin maak om eerder ‘n gedurige verwysing na ras te vervang met ‘n oordeelkundige verwysing na kultuur.
Is twee verskillende dinge, maar Rasverskille het invloed op kultuurverskille. Debat oor altwee is nodig.
Die liberale Afrikaner wil nie dink aan ‘n Derde weg nie. Enige iets wat bespreek word wat die huidige gedwonge integrasie en transformasie beveraagteken word summier bestempel as rassisme. Vir my is Orania ‘n voorbeeld van ‘n groep mense wat anders en nuut dink maar die meeste Afrikaners weet nie eers waaroor Orania presies gaan nie. Ten minste probeer Oranie n nuwe werklikheid skep binne die raamwerk van die huidige grondwet en internasionale reg maar die meeste Afrikaners lag dit af.Wat is die alternatief dan as onderdrukking meer en meer gaan begin toeneem? Die grondwet gaan jou nie red nie. Vryheid vra ‘n prys en jy gaan hom moet betaal, maar hoe langer jy wag hoe duurder gaan hy wees.
Conrad Steenkamp · 4 jaar gelede
Kan mens einde maak aan die kritiek teenoor hierdie ongenuanseerde kategorie van mense, die veelverwensde “liberales”, en die veralgemenings oor wat hul sou geglo het en die foute wat hul blykbaar gemaak het. ‘n Wye spektrum van ideologiese en filosofiese vertrekspunte was en is betrokke en die stereotipes doen die ‘groot debat’ geen guns nie.
“Sou die deelnemers aan die laaste referendum wat “ja” gestem het in antisipasie van ŉ tweede referendum waar hulle moontlike brouwerk van die voortgesette onderhandelings kon stuit, steeds “ja” gestem het as hulle geweet het die tweede referendum sou nooit kom nie?” – Herman Toerien vandag in Nuuskommentaar.
“Die ingeboude grondwetlike “gelykheidsregte” sou mettertyd die grondwetlike “vryheidsregte” in gedrang bring, omdat dit sosialisme onder die vaandel van menseregte in die Grondwet laat insluip het.”
KONING KORES, HERDER, MESSIAS EN MENSEREGTE
– PERSPEKTIEWE VIR ONS TYD – SI Cronjé
Uitstekend Flip. Prof Malan se slotsom oor die einde van apartheid is seker die beste wat ek nog gelees het.
Ek hoop ons vind die derde weg. Ons moet die “Helpmekaar Generasie” van na die Boereoorlog laat herleef. Moue oprol. Hopelik kan ons op ‘n punt kom waar ons ons energie en hulpbronne in Afriforum ook aanwend tot die groter Suid–Afrika se voordeel.
Pierre Hough · 4 jaar gelede
U stellings: “Kom ons werk eerder vir ŉ beter toekoms as om te stry oor ŉ slegte verlede” en “Die vyfde probleem is dat liberale denkers nie die ondemokratiese grondslae van ‘n linkse bewegings soos die ANC bevredigend verreken het nie.”, vefrwys.
Eerstens verstaan u nie wat “liberale denke” behels nie. Dit is ‘n uitgediende teorie en is vervang met neoliberalisme, iets anders maar ook ander teoriee wat die ganse welreld se denke ondervang.
U organisasie is vasgevang in denke van interne selfbeskikking en dus die denkwyse van die Broederbond en moet nie vir my vertel dit is nou die Afrikanerbond nie, en ook die denkskema van u hoof-induna, FW de Klerk.
So sal u nie ‘n beter toekoms kry nie, sal u bly stry rondom ‘n baie slegte verlede en sal u nie steeds nie kan verstaan hoe die Afrikaner in ‘n snel veranderende wereld of -struktuur kan bestaan nie.
daar is beslis ‘n oplossing
It takes two to Tango Flip. Mens kan so konstruktief wees soos wat jy wil, maar as die een party nie erken daar is fout nie, of miskien heimlik weet daar is fout maar nie bereid is om nugtere uitwee te soek nie, maar eerder net die raskaart harder speel, kan jy maar vergeet van beweeg na ‘n oplossing-gesentreerde gesprek. Meeste van die verguisde “ja-stemmers” wat hierdie bedeling ‘n billike kans wou gee (ouens soos Steve) begin nou sien ons gaan nie hier vordering kan maak nie en moedeloosheid is besig om plek te maak vir ontnugtering (ek kan sterker woorde gebruik) – veral as mens 50-60 jaar verder kyk en dink oor jou kinders se toekoms.
Maroela Media verwyder telkens my pogings om ‘n Bybelse perspektief te gee. Hoekom?
Die derde weg word reeds deur Orania gebaan, die enigste radikaal-vernuwende Afrikanerinisiatief sedert Republiekwording.
Of soos NP van wyk Louw dit sou beskryf: Vryheid in geregtigheid.
Hogere woorde! Meesal oor u meeste lesers se koppe! Woorde beindruk nie, dade wel. Die ‘intelligensia’ van die wereld is die wat gewoonlik opkom met nuwe woorde en ideologiee, nuwe dogmas. Sekurokratiese state, neo-liberalisme, ……..ens. Die man en vrou op die grond luister geduldig daarna, jaar in en jaar uit- en kom dan tot die besef dat dit net woorde is. Geen dade. En, soos die geskiedenis wereldwyd bewys het ( die Franse gepeupel- die gewone man en vrou op straat wat nie elke dag al die pragtige woorde van die geleerdes verstaan nie- in 1789 is tog ‘n goeie voorbeeld), wanneer die gewone man en vrou besluit dat hogere woorde nie enigsins positief aan sy persoonlike welsyn verander nie, dan staan hy op, en die geleerdes moet pad vat en iewers anders bymekaar kom om nuwe hogere woorde uit te dink- as hulle die kans gegun word! Is dit nie dan die intelligensia van die Nasionale Party wat hierdie land gel(y)ei het tot die staat waarin dit nou is nie? Die hogeres moet met die gewone man in sy taal begin praat, anders is die gesprek eenledig en ‘n totale vermorsing van tyd. Afrika het ook al bewys dat min mense end-uit luister na die spreuke van die geleerdes. Ons toekoms le by die gewone Afrikaner/ Afrikaan, wat uiteindelik, moeg gaan word van luister na lee woorde en beloftes. Darem ongewoon dat die geleerdes, in hul magtige wysheid, nooit daardie les leer nie!!
Kolskoot Leon. Praat wat almal verstaan…. Ek het amper aan die slaap geraak terwyl ek probeer ontleed het wat hy probeer se…
Orania word voorgehou as ‘n soort oplossing. Miskien is dit, maar sal die ANC dit duld as dit groter afmetings aanneem? Ek twyfel.
Coeneaad, die ou NP kon die groei van Soweto en Khayelitsha nie keer nie, selfs al kon hul die land suksesvol regeer. Die ANC kan laasgenoemde nie regkry nie, maar ten spyte daarvan vrees jy dat hul Orania sal kan stop bloot omdat hul dit nie duld nie?
Die punt van ‘n eie gebied is dat dit juis soveel meer beskerming bied as om ylverspreid te woon tussen mense wat ons reeds nie duld nie (kyk maar na die politieke retoriek wat die gemiddelde kieser ondersteun).
Selfs sonder selfbeskikking/selfregering is ‘n eie gebied waarin ‘n volk sy meerderheid handhaaf, dié lewensaar vir die voortbestaan van daardie volk. Kyk maar na die Baske en die Koerde, wat ten spyte van onderdrukking en geweld teen hulle kon oorleef, juis omdat hulle die meerderheid in hul streke vorm en daaruit vernuwing bly vind.
Unieke volke wat verspreid woon, verdwyn altyd mettertyd.
ONE way : self-determination for Afrikaners and each ethnic group in South Africa EEN oplossing: Eksterne Selfbeskikking vir Afrikaners en elke etniese groep in Suid-Afrika
AL die liberales, FW en al sy skakelorganisasies asook die tikkende tydbom is almal “draers” van die George Soros se “Open Society” se kommunisme, wat uit is om regerings ekonomies te verlam en totaal en al te vernietig – ons is in die finale stadium van ‘n “failure”.
Slegs Eksterne Selfbeskikking is ons enigste oplossings in hierdie land, en dit het absoluut niks met apartheid te doen nie.
As mense dit so ervaar, is my vraag aan almal, dit sluit Solidariteit, FW, liberales in: Hoekom is daar dan na 1994 gestreef om die 11 etniese swart tuislande aan te hou laat bestaan, deur middel van Trustwette? en mag ek nie ‘n stuk land in die areas koop nie, nog minder mag ‘n pedi daar koop, slegs daardie gemeenskap mag daar WOON (nie koop) – sommige areas wel, maar dis die uitsondering op die reel.. Elkeen van hierdie groepe het hul eie Trustwette.
Dit is absoluut apartheid, en dit weet hulle, terwyl hulle die vinger na ons Afrikaners wys wat Eksterne Selfbeskikking wil he. Terwyl hier 11 koninkryke, hul eie “kultuur-selfbeskikking” het, dit uitleef, is hulle 100% afhanklik van die huidige belastingbetaler en die staatskas. Daar is meer as 25 miljoen swart mense in hierdie areas, en wie is die miljoene der miljoene swart mense wat buite hierdie areas woon – dis die reenboognasie uit Afrika en dis saam hulle wat ons ons kultuur moet dooddruk en vernietig.
Afrikaner is geregtig op EKSTERNE selfbeskikking sowel as vir ander etniese groepe wat dit verlang, moet hul selfbeskikking opeis.
Herhaal: Dit is geen rassisme om op jou Afrikanerskap selfbeskikking te verkry nie, terwyl B-BBEE totaal en al rassistiese wette daargestel is om ons kultuur, taal en etnisiteit te vermoor en uit te wis. ONS regte word vertrap en ons mag nie bestaan nie.
‘n Eie grondgebied is ‘n voorwaarde vir en voorloper van selfbeskikking. Tewens, indien ons reeds ‘n eie gebied gehad het sou die debat oor selfbeskikking baie meer geloofwaardig gewees het.
Bou eers ‘n meerderheid in ‘n eie gebied wat daartoe in staat is om na onsself om te sien (onafhanklik van goedkoop arbeid van ander volke) en die woordestryd oor selfbeskikking sal oorbodig word.
Baie waar. Ek kan nie ‘n ander oplossing as selfbeskikking sien nie. Maar dit sal ‘n gebied moet wees a) wat niemand anders wil he nie (vergeet van ou Boererepublieke), en b) waar daar reeds ‘n meerderheid is en c) waar daar nie ‘n afhanklikheid is van goedkoop swart arbied nie. Tans is daar ‘n paar sulke voorbeelde soos Orania en daai ander plek aan die Oosrand. Die mense wat hiervoor werk sal egter moet bymekaarkom en besin om ‘n enkele gebied te beset en te ontwikkel en dan hulle te beroep op die artikel in die grondwet, maar dit sal nie maklik wees nie en die ANC regering (met meelopers soos die EFF en vergeet nie van die DA nie) sal dit nie sommer net laat gebeur nie.
Dit is skrikwekkend vir my om te sien hoe mense in ons land onder die wanindruk verkeer dat ‘n burger oorlog afgeweer is deur die land op ‘n silver skinkbord aan die anc oor te gee. Kan ‘n mens regtig so blind wees? Daai burger oorlog is nie afgeweer nie, dis uitgestel tot die anc die minderheid het presies waar hul ons wil he. Wonder wat word dit wat huideglik in ons land aangaan genoem anders as ‘n stille oorlog…
Ek is al so siek en sat om te lees van die ewils van apartheid deur mense wat duidelik geen idee het wat apartheid regtig behels het nie. Wonder wie van die mense wat hul groot monde so lekker uitspoel oor dit het die moeite gedoen om die navorsing te doen eerder as om te glo wat hul so met die hoorse leer of dit wat die anc en libtartds aan hulle opdis. Dit was dalk nie sonder probleme en foute nie, maar invergelyking met wat nou aangaan was dit die perfekte oplossing en sal ek vir een dit more weer instel as ek kon.
Daar sal geen goue middeweg gevind word of ‘n “derde oplossing” soos die berig van praat nie omdat die anc dit eenvouding net nie sal toelaat nie. Die Afrikaaner volk het die volste reg tot selfbeskikking en sal die geleentheid met altwee hande aangryp as dit vir hul gegun word. Daar is ‘n rede hoekom dit nie toegelaat word deur die anc nie al is dit ons reg volgens grondwet. Begin eerder jul oe oopmaak en ondersoek instel na HOEKOM as om groot woorde te gebruik om ‘n spul snert kwyt te raak wat ons op die einde van die dag net in die selfde deergeloopte sirkel vat. Om en om en om tot ons die dag wakker word en daar geen weer blankes oor is in die land nie.
Wie n gewaarborgde oplossing het vir Suid Afrika,sal ook Afrika se ander swartstate kan beheer,en die denker wat dink hy kan dit doen,maak n vout,hy dink Suid Afrika is die beloofde land,,dit is nie,daai land le iewers in die land van Isriaal!
Walter2 · 4 jaar gelede
“Kom ons kyk dus verby die vorige en die huidige doodloopstrate, en soek na ŉ derde weg”. Wat help dit om te se^ “kom ons werk saam”, sonder om met konkrete voorstelle te kom ?? As hierdie die oplossing is wat ons leiers voorstel dan is ons dieper in die moeilikheid as wat ek gevrees het.
PS: Orania is nie ‘n oplossing nie, behalwe op klein skaal – die ANC sal niks groter duld nie.
Ons weet nie wat die toekoms presies inhou nie. Ons weet nie of die ANC ‘n groter Orania sal duld nie maar dit maak ook glad nie saak nie Ons kan nie sit en niks doen omdat ons bang is vir wat die ANC dalk doen of nie doen nie. Om vryheid te bewerkstellig gaan groot moed, opoffering en aksie verg. Orania is tog ‘n beter oplossing as om vir jare te debateer oor vryheid en niks te doen nie. Persoonlik is ek nie bekommerd oor wat die ANC kan doen nie. Vir my is dit meer belangrik om God se stem duidelik te hoor in ons vryheidstryd en te volg waar Hy lei.
Selfbeskikking van volkere is 100% die teenoorgestelde wat die Internasionale Jood en kommunis soek. Hulle soek ‘n Een Wêreld Regering sonder enige grense, met “God se uitverkore kinders” aan bewind.
Die ANC is ‘n deel van die Joodse Internasionale Een Wêreld regering van die kommunis. Jode sit agter kommunisme, en hulle sit agter die ANC. Hierdie klomp werk ook vir die ondergang van onafhanklike lande soos Iran, Rusland, Kuba, Noord Korea, en die voormalige Libië
Selfbeskikking in ‘n eie land is die enigste uitweg. Die Afrikaner moet sy eie grondgebied hê, met sy eie grondwet. Op sy eie grondgebied sal daar geen rasistiese wette soos Regstellende Aksie wees nie. Die Suid-Afrikaanse grondwet diskrimineer op grond van ras teen blankes. Die grondwet is gebasseer of Apartheidswette.
Zuma is net ‘n publieke figuur. Hy moet die skuld vir alles kry, en oor 4 jaar word hy met ‘n ander politikus vervang. Zuma met sy St.5 is net ‘n pion wat lekker eet en sy baie vroue geniet.
Swaziland en Lesotho is voorbeelde van onafhanklike lande. Blanke Suid-Afrikaners moet hulleself beywer vir ‘n soortgelyke grondgebied met ‘n eie paspoort.
Die eerste stap van ‘n 3de uitweg is ‘n behoorlike media om die boodskap uit te dra, nie Naspers met sy kommunistiese anti-Afrikaner agenda nie.
Die eerste stap na die 3de uitweg is om ‘n sateliet TV stasie te begin, en die alternatiewe media baie meer bloodstelling te gee en bekend te maak. Afrikaners moet hulle subskripsies van die hoofstroom Afrikaanse koerante beëindig omrede hierdie mense teen die Afrikaner se belange werk. Waarom befonds Afrikaners maatskappye wat teen hulle belange werk?
Die enigste weg is om al ons kragte, energie en hulpbronne in te span om seker te maak dat hierdie land nie ondergaan nie. As SA sink, dan sink ons.
Suid-Afrika gaan sink ten spyte van Afrikaners se beste pogings, want ons insette is nie welkom daar waar dit saak maak nie. Ons is uit die regering en staatsdiens getransformeer en ons is onwelkom. Al ‘rol’ wat die ANC, EFF en hul kieserskorps (70% van Suid-Afrika se mense) vir ons insien, is om stil te bly en ons inkomste en bates aan hulle te oorhandig wanneer hulle daarop aandring.
Bly op hierdie skip of bou ‘n alternatief vir alle Afrikaners, arm en ryk.
Daar waar dit saak maak is ook die privaatsektor. Nie net die staatsdiens nie. Ek dink ook dat jy die meerderheid se siening van ons rol in SA erg oordryf en eintlik geen basis het vir die stelling nie. Ek wonder partykeer of sommige Afrikaners genoegsaam in kontak kom met die Swart middelklas. In my ondervinding deel ons baie van dieselfde kwessies en probleme.
Die alternatiewe Volkstaat skip is ‘nlangtermyn moontlikheid. Intussen moet ons die probleme wat ons tans het in die gesig staar en aanpak.
Kan iemand bietjie meer uitwei oor hierdie derde weg? Dis alles bietjie onduidelik vir my. Ons is nou al 20 jaar in die nuwe bedeling. Ek dink nie daar is ‘n “terug verlang”na die ou Suid Afrika nie. Mense gebruik dit eerder as ‘n verwysingsraamwerk van hoe die alledaagse problem bestuur behoort te word.
OK, dis pragtig dankie Flip. MAAR WAT IS DIE OPLOSSING WAARNA JY VERWYS ? As dit selfbeskikking is, se^ dan so en vertel ons hoe jy dink dit gaan werk.
Ek het vroeër vandag kommentaar gelewer,maar dis nie geplaas nie. Wat het daarvan geword?
Geen stem · 4 jaar gelede
Daar moet eers ‘n platvorm geskep word waarvandaan idees versprei en gedebatteer kan word. ‘n Sekere momentum moet geskep word. Daar is egter ‘n media platvorm voor nodig om die boodskap uit te dra, en oor te dra. Selfbeskikking is die enigste werkbare oplossing. Die meeste blankes ondersteun die beginsel, en sal automaties na n grondgeboed verhuis waar daar geen diskriminasie op grond van velkleur teen hulle is nie.
Dit blyk dat Steve Hofmeyr reg is, en dat die swartes en ANC die stigters van die huidige Apartheid in Suid-Afrika is. Die ANC Apartheid diskrimineef op grond van velkleur.
Die stigting van ‘n onafhanklike land is nodig. Waarom moet Engeland die selfbeskikking van Afrikaners goedkeur? Die ANC gaan dit nie gee nie, want die blankes is n “Cash Cow”. Die Afrikaner moet dit net opeis.
Die voormalige Apartheid tuislande is nogsteeds in stand met trust wette en een swart stam mag nie grond in n ander stam se gebied kry nie.
Regstellende Aksie = Kode woord vir Apartheid · 4 jaar gelede
Regstellende Aksie is Apartheid. Die ANC het Regstellende Aksie ingestel, en dus het die ANC weer Apartheid ingestel. ‘Regstellende Aksie” Apartheid is gebaseer op grond van velkleur en is rassisties. Die ANC is dus die argitekte van die huidige Apartheid in Suid-Afrika. Loop in baie staatsgeboue in, en daar is slegs swart werkers, gekies op grond van velkleur.
Daar is egter weer ‘n stisteem nodig om die ANC se “Rassistiese Apartheid gedrewe Regstellede Aksie” reg te stel. Die word “Regstellende Aksie” is slegs ‘n kodewoord vir Apartheid (Die keer Apartheid wat swartes bevoordeel).
Die blankes het in 1990 van Apartheid ontslae geraak, maar in 1994 het die swartes en ANC weer Apartheid ingestel. Die swartes wil duidelik nie saam met die blankes ‘n nie-rassige bestaan voer nie. Die grondwet van Suid-Afrika het baie ras gebaseerde beginsels, en is ‘n uiters rassistiese dokument.
Omrede die swartes en ANC in 1994 weer Apartheid ingestel het, is selfbeskikking nou die enigste uitweg vir blankes. Die blankes moet hulleself bevry van al die nuwe Apartheid gebaseerde wette van die ANC.
Die blankes is gesamentlik die slagoffers, en selfbeskikking kan ‘n einde bring aan die volksmoord.
Destyds het die Vryheidsfront gesorg dat artikels aangaande selfbeskikking in die grondwet geskryf word. Die grondwet maak dus voorsiening vir selfbeskikking,nie net vir die Afrikaner nie,maar alle volksgroepe van Suid Afrika wat dit wil he. Die enigste uitweg wat Afrikaners uit hierdie doodloopstraat het waarin ons tans verkeer,is minderheidsregte en selfbeskikking. Gelukkig is daar n party soos die VF Plus wat veg vir minderhede se regte en belange. Dit sal wys wees vir die Afrikaner om die VF Plus te steun in hierdie verband.
Josef Fourie · 4 jaar gelede
Daar is lankal reeds ‘n klompie mallerige randeiertjies wat droom van ‘n Boerevolkstaat. Dit bied ŉ vrye, veilige en voorspoedige toekoms, maar ek vermoed dis nie deel van Flip se verwysingsraamwerk nie.
Selfbeskikking & Solidariteit · 4 jaar gelede
Wat is Solidariteit se standpunt rakende Selfbeskikking vir die Afrikaner? Is solidariteit bereid om hofsake te begin om artikel 235 van die grondwet op die ANC af te dwing? Solidariteit moet sê wat sy posisie is, en of hy selfbeskikking as 3de uitweg ondersteun.
Selfbeskikking is in die eerste opsig nie iets wat deur ‘n hof beding word nie, maar iets wat op die grond gebou word met die vestiging van ‘n eie gebied waarvan die meerderheid inwoners ten gunste van selfbeskikking is.
Wat ons nodig het is huise, skole, besighede ens. In ‘n gebied waarin vryheidgesinde Afrikaners die demokratiese meerderheid kan vorm. Ons benodig nie duur, maar nuttelose hofsake nie.
al die kommentare het sekerlik meriete en relafansie vir verskillende mense afhangende vanhul persepsie, gebore uit ondervinding, kultuur of self breinspoeling.
My een groot vraag waarop ek nog geen antwoord kon kry nie is: Van wie praat ons as ons verwys na die “Afrikaners”? Is dit net die wit Afrikaanssprekendes, is dit almal wat in afrika woon of is dit ‘n klein elite groep wat hulself wil afsonder en ander uitsluit? Daar is meer anderkleurige afrikaanssprekendes sowel as inwoners van Afrika, wat kan aanspraakmaak op hul “Afrikanerskap” as die klein groepie wat hulself wil afsonder in ‘n ministaat . Wat van die Engelsprekende wit Afrikaners?……….
Na afloop van die euforie tov die “Nuwe Suid-Afrika” en “reenboognasie”, ens ens, begin die werklikheid van swart meerderheidsregering geleidelik by selfs die slim liberale denkers deurdring. Die “Nuwe Suid-Afrika” het aangebreek, met miskenning van die grondwet, menseregte, juridiese prosesse ens. Mag is reg in Suid-Afrika onder die korrupte ANC-regering. Etniese diskriminasie is sterker as ooit tevore. Die staatsdiens is die uitsluitlike speelplek en jagveld van mags-en geldhonger swart bevoorregtes. Vir diegene wat nie ‘n staatsdiens joppie kan kry nie, wink die winsgewende sakesektor, waar BEE en BBEE geld sal verseker, vir diegene wat nooit hul eie winsgewende besighede kon stig, of bestuur nie.
In die proses word eerlike hardwerkende mense deur liberale skrywers aangepor om te glo, dat hulle skuld het aan die feit dat ‘n groot deel van die bevolking armlastig is. Hierdie liberales sal nooit noem, dat stakings, die afbrand van skole en die gebrek aan werkslus moontlik die rede vir ekonomiese ongelykheid is nie.
Dr Verwoerd word vandag verguis, maar hy was die enigste persoon wat ‘n werkbare alternatief op die tafel kon plaas. Asseblief ons praat tog net nie van “rasse diskriminasie” nie. Maar “afsonderlike ontwikkeling”, Afsonderlik, omdat die nuwe SA tog gewys het, dat om alle grense af te breek, lei tot die vernietiging van die goeie instellings en strukture. Ontwikkeling daarenteen was daarop gerig om dmv opleiding en fabrieke ‘n ekonomiese alternatief te skep. Die realiteit van twee sluipmoordpogings op Dr Verwoerd kan moontlik impliseer dat sekere duistere buitelandse magte, die moontlike sukses van sy denke kon insien.
Ons eens trotse nasie aan die suidpunt van die donker kontinent het te lank toegelaat dat “liberale denkers” vir hulle dink. Kan dit tog so moeilik wees om se sien wat werk en wat nie werk nie?
Die ANC se regeertyd raak in elk geval min aangesien die wereld lande volgende jaar Desembrr 2015 in Parys, Frankryk, aardverwarming verklaar tot (eksterne) vyand nommer 1, ‘n belasting gaan instel wat die nuwe wereldregering se eerste funksie sal word. Die mag after die aksie word verduidelik in die video https://m.youtube.com/watch?v=86GrvQRThSk
Kyk suid! · 4 jaar gelede
Jou kommentare slaan die spyker op die kop. Voortbouend op hoe jy dinge sien, wil ek die volgende eiertjie le: hoe langer die DP in die Wes-Kaap regeer, hoe duideliker sal dit word waar die “eie gebied vir selfbeskikking” eendag gaan le. Die lewe sal so onveilig word in die noordelike dele van die land, dat selfs die onbuigsaamste mense eendag hul goed sal pak en suidwaarts sal trek. Na n gebied met natuurlike grense wat mens kan verdedig. En n grondgebied wat ekonomies baie potensiaal het. Soos die Suid-Kaap. Waar die witmense nog kort voor 1994 in die meerderheid was en die wit-plus-bruinmense nog steeds in die meerderheid is. Reeds vandag.
En, ek meen, wanneer die “vrywillige” trek na die suide n gevorderde stadium bereik het, sal die Oraniers ook stadigaan begin oorweeg om te kom. En as dit duidelik word wat aan die gebeur is, sal die sowat 1 miljoen Afrikaners in die buiteland ook oorweeg om hul kragte en ervaring vir die opbou van n “eie gebied” te kom inspan.
Dalk die belangrikste punt: vir die hele duur van hierdie “natuurlik migrasie na n enkele grondgebied” (wat tot 20 jaar kan duur) sal die ANC-regering niks kan doen om n stokkie daarvoor te steek nie. En omdat die getalle van die witstemmers in die Wes-Kaap dan groei, sal die kanse dat die DP telkens weer verkies word, groot bly.
Op hierdie “natuurlike” manier sal die huidige grondwet en die DP dus “gebruik” word om die “finale grondwetlike oplossing” vir die witmense van SA te verwerklik. Algaande, oor n tydperk van een of twee dekades.
Wanneer die grense dan op een goeie dag getrek word, sal (myns insiens) die wete dat dit verdedigbare grense moet wees, die oorhand speel. En sal, ek vermoed, die Swartberge die noordelike grens vorm en die kus die suidelike. Dan sal almal besef dat ons met minder grond tevrede moet wees, om meer veiligheid vir toekomstige geslagte te skenk.
Maar, laat my nou nie my “hoof-observasie” (naamlik dat die trek suid, wat reeds lank sy gang gaan, die voorloper van n “finale oplossing” is) met te veel “detail” kamoefleer nie.